Սուսաննա Բաղդասարյան (դերասանուհի)

Սուսաննա Սուրենի Բաղդասարյան (), հայ դերասանուհի։

Կենսագրություն 
Ծնվել է դեկտեմբերի 15-ին, Երևանում։ 1974-1984 թվականներին սովորել է Երևանի Եղիշե Չարենցի անվան թիվ 67 դպրոցում։ 1984-1988 թվականներին ուսանել է Երևանի գեղարվեստա-թատերական ինստիտուտում։

Առաջին անգամ կապույտ էկրանին հայտնվել է 9 տարեկանում (Էքզյուպերի՝ «500 միլիոն զանգակ», ռեժ.՝ Ա. Բայաթյան), թատրոնում՝ 14 տարեկանից (Օստրովսկու՝ «Գարնանը կվերադառնամ», ռեժ.՝ Ե. Ղազանչյան)։ Ներկայացումներով հանդես է եկել Իրանում, Թուրքիայում, Բուլղարիայում, Լեհաստանում, Մակեդոնիայում, Ռուսաստանում, Ուկրաինայում, Ֆրանսիայում, Շվեյցարիայում։ Խաղացել է Պատանի հանդիսատեսի թատրոնում, Հ. Պարոնյանի անվան երաժշտական կոմեդիայի պետական թատրոնում, Էդգար Էլբակյանի անվան «Օրիոն» թատրոնում։

Թատրոն 
 Ու. Շեքսպիր - Համլետ - Օֆելյա / ռեժ.՝ Հ. Ղազանչյան
 Սոփոկլես - Անտիգոնե - Անտիգոնե / ռեժ.՝ Հ. Ղազանչյան
 Թ. Ուիլյամս - Ապակե գազանանոց - Լաուրա / ռեժ.՝ Ա. Էլբակյան
 Ֆ. Դյուրենմաթ - Ֆիզիկոսներ - Մոնիկա Շտետլեր / ռեժ.՝ Ա. Էլբակյան
 Ա. Չեխով - Առաջարկություն - Նատալյա Ստեպանովնա / ռեժ.՝ Ն. Բոխյան
 Պ. Բոմարշե - Ֆիգարոյի ամուսնությունը - Ֆանշետ / ռեժ.՝ Ն. Ծատուրյան
 Կոսսա - Պետք չէ ողբալ - հարս / ռեժ.՝ Հ. Ղազանչյան
 Կոսսա - Տատը - թոռնուհի / ռեժ.՝ Հ. Ղազանչյան
 Վ. Պետրոսյան - Դեղատուն «Անի» - Անի / ռեժ.՝ Հ. Ղազանչյան
Ս. Հարությունյան - Ծիպիլին, Տիմբական և ծիծաղը - Մանուշ / ռեժ.՝ Զ. Տատինցյան
Ն. Դուրյան - Զոքանչը Փարիզից / ռեժ.՝ Ն. Դուրյան
 Ս. Բաղդասարյան - Ապրել եմ ուզում (մոնոներկայացում) / ռեժ.՝ Հ. Ղազանչյան և այլն։

Հեռուստաթատրոն 
 Դինա Ռուբինա - Երբ է գալու ձյունը - Նինա / ռեժ.՝ Օ. Մելիք-Վրթանեսյան
Օ. Հենրի - Վերջին տերևը

Ֆիլմագրություն 
 Հեռուստասերիալ «Կարմիր բլուր» - Լորետա / ռեժ.՝ Գ. Սարգսյան

Ծանոթագրություններ 

Հայ դերասանուհիներ